|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Raganų pasaulis** (angl. *Witch World*) – amerikiečių rašytojos Andre Norton sukurtas fiktyvus pasaulis, aprašomas jos kalavijo ir burtų knygų serijose. Pirmoji knyga, tokiu pačiu pavadinimu „Raganų pasaulis", buvo išleista 1963 m. Nuo tada buvo išleista dar apie trisdešimt knygų, virš dešimt apsakymų, įvairūs apsakymų bei apysakų rinkiniai ir antologijos. Prie Raganų pasaulio knygų vėliau prisidėjo ir kiti rašytojai. Paskutiniai kūriniai buvo išleisti jau po Andre Norton mirties 2005-aisiais.

Žanras
------

„Raganų pasaulis" prasidėjo kaip mokslinės fantastikos bei kalavijo ir burtų mišinys. Pirmosios knygos pagrindinis veikėjas Simon Tregarth iš modernių laikų Žemės paslaptingu būdu yra perkeliamas į kitą visatą, kur prisijungia prie vienos iš valstybių – Estkarpo. Šis pasaulis išsivystymo lygiu maždaug atitinka Europos viduramžius, tačiau jame taip pat egzistuoja magija. Svarbiausi antagonistai pirmosiose knygose, vad. Estkarpo cikle, buvo iš dar kito pasaulio atvykę aukšto technologinio išsivystymo lygio priešai. Vėlesnėse knygose mokslinės fantastikos bruožų vis mažėjo, ir serija tapo labiausiai magine fantastika. Kartais „Raganų pasaulis" laikomas romantine magine fantastika, ar šio požanrio ištakomis, dėl siužetuose dažnai pasitaikančių romantinių motyvų. Raganų pasaulį kaip inspiraciją dažnai nurodo vėlesni romantinės maginės fantastikos rašytojai, pvz. Mercedes Lackey.

Kūriniai
--------

### Estkarpo ciklas

**Simon Tregarth nuotykiai**:

* Raganų pasaulis (angl. *Witch World*, 1963 m.)
* Raganų pasaulio voratinklis (angl. *Web of the Witch World*, 1964 m.)

**Tregarthų vaikų nuotykiai**:

* Tryse prieš raganų pasaulį (angl. *Three Against the Witch World*, 1965)
* Raganų pasaulio burtininkas (angl. *Warlock of the Witch World*, 1967)
* Raganų pasaulio burtininkė (angl. *Sorceress of the Witch World*, 1968)

**Kitos**:

* Trey of Swords (1977 m.)
* Ware Hawk (1983 m.)
* The Gate of the Cat (1897 m.)
* Ciara's Song (1998 m. kartu su Lyn McConchie)
* The Duke's Ballad (2005 m. kartu su Lyn McConchie)

### High Hallack ciklas

* Vienaragio metai (angl. *Year of the Unicorn*, 1965 m.)
* The Jargoon Pard (1974 m.)
* Spell of the Witch World (1972 m. apsakymų rinkinys)

 **Grifono trilogija**:

* The Crystal Gryphon (1972 m.)
* Gryphon in Glory (1981 m.)
* Gryphon's Eyrie (1984 m. kartu su A. C. Crispin)

**Kitos**:

* Zarsthor's Bane (1978 m.)
* Horn Crown (1981 m.)
* Were-Wrath (1984 m. išleista tik 177 egzamplioriai, 1988 m. išleista iš naujo)
* Songsmith (1992 m. kartu su A. C. Crispin
* Silver May Tarnish (2005 m. kartu su with Lyn McConchie

### The Turning ciklas

* Storms of Victory (1991 m. dvi istorijos: Andre Norton Mirusių laivų uostas (angl. *Port of Dead Ships*) ir P. M. Griffin „Seakeep")
* Flight of Vengeance (1992 m. dvi istorijos: Mary H. Schaub „Exile" ir P. M. Griffin „Falcon Hope")
* On Wings of Magic (1994, Patricia Mathews „We the Women" ir Sasha Miller „Falcon Magic")
* The Key of the Keplian (1995 m. kartu su Lyn McConchie)
* The Magestone (1996 m. kartu su Mary H. Schaub)
* The Warding of Witch World (1996 m.)

Adaptacijos
-----------

1989 m. Steve Jackson Games išleido „Raganų pasaulio" priedą savo kuriamam vaidmenų žaidimui „GURPS".